1Anggauklah kami palayan-pala-yan Isa Almasih, nan batangguang jawauk mambaritokan rancana-ranca-na Allah, nan alun dikatawui dek du-nia. 2Nan partamu-tamu dituntuik da-ri palayan nan bakcando itu, adolah, nan inyo musti tuluih kabake induak samangnyo. 3Nan dek ambo, indak manjadi masalah, apo nan angkau pi-kiekan - atau siapo pun juwo, - nan mamikiekan tantang diri ambo. Ma-lah apo nan ambo pikiekan, tantang diri ambo sandiri pun indak manjadi masalah. 4Ambo indak maraso basa-lah, dalam parkaro apo pun juwo, ta-pi, itu indak doh manandokan, baraso ambo iyo indak basalah. Tuhan sandi-rilah nan manantukan, ambo basalah atau indak. 5Dek karano itu, janlah angkau tagageh-gageh manantukan, baraso surang urang basalah atau in-dak, dek alun tibo wakatunyo. Tung-gulah sampai Tuhan datang isuak. Ba-liau-lah nan ka mambukak, kasadonyo rasiyo-rasiyo nan ta-andok di nan ka-lam. Baliau-lah nan ka mambongka ka-sadonyo niyaik nan tapandam di ati manusia. Pado wakatu itu, barulah sa-tiyok urang manarimo dari Allah, pu-jian nan patuik inyo tarimo. 6Oih sudaro-sudaro! Dek karano un-tuak kaparaluan angkau, kasadonyo tu lah ambo kanaikan kabake Apolos, sarato kabake diri ambo sandiri. Mu-kasuiknyo supayo dari conto kami tu, angkau dapek baraja, apo aratinyo ka-to-kato nan bakcando iko, ”Bapacik-lah ka paratuaran nan ado.” Jo caro nan baitu, mako, indak surang juwo doh dari angkau, nan ka dapek ma-manggak-manggakkan surang urang, sudah tu, ma-ino nan lain. 7Siyakoh nan manjadikan angkau labiah dari-pado urang lain? Indakkoh sagalo sa-suatu angkau tarimo dari Allah? Ja-di, baa mangko niyo nak basibondek, sa-olah-olah apo nan ado di angkau tu, indak sasuatu nan dibari? 8Batua, angkau indak lai bi mamaralukan sa-buwah alah juwo! Angkau lah bi ka-yo! Angkau lah bi manjadi rajo! Nan kami indak. Baralah ka eloknyo, jikok angkau iyo sabana-bana lah manjadi rajo, supayo kami dapek mamaren-tah samo-samo jo angkau. 9Dek kara-no, manuruik pandapek ambo, Allah mambarikan kabake kami rasul-ra-sul, tampaik nan paliang randah, sa-mo jo bakcando urang-urang nan lah dijatuahi ukunan mati, dek karano, kami lah manjadi tontonan dek du-nia, biya dek malekaik-malekaik, sa-rato dek manusia. 10Dek karano di Isa Almasih, kami lah manjadi urang nan pandie, nan angkau urang Kris-ten nan santiang! Kami lamah, ang-kau kuwaik! Kami dicacek, nan ang-kau disanjuang-sanjuang! 11Sampai kiniko, kami bi baparuik lapa, sarato bi auih; pakaian kami, hanyo nan la-kek di badan; urang bi ma-ajauk ka-mi; kami indak punyo tampaik untuak manatauk; 12kami bakarajo kareh, un-tuak mancari napakah untuak iduik. Jikok kami dikutuak-i, kami baleh jo dowa barakaik; jikok kami di-aniayo, kami saba; 13jikok urang mamburuak-buruakkan kami, kami mambaleh jo kato-kato nan manih. Kami ko samo jo sarok di dunia ko; sampai kiniko, kami di-anggauk juwo lai samo jo ci-rik di muko bumi. 14Ambo mambuwek surek ko kabake angkau, indak doh untuak mambuwek angkau bi mariangik, tapi, untuak ma-nasiyaik-i angkau, bakcando manasi-yaik-i anak-anak ambo sandiri. 15Dek karano, ambolah nan manjadi bapak dek angkau, biyapun, mungkin saba-gai urang Kristen, angkau lah punyo baribu-ribu urang guru. Dalam iduik angkau sabagai urang nan basatu jo Isa Almasih, ambo nan manjadi bapak dek angkau, dek karano, ambo nan mambawok Injil tantang Isa Almasih kabake angkau. 16Dek karano itu, am-bo sabana mamintak, supayo angkau maniru conto taladan dari ambo. 17Un-tuak itu, ambo lah ma-utuih Timotius kabake angkau. Sabagai pangikuik Isa Almasih, inyo samo jo bakcando anak ambo sandiri, nan ambo kasiahi. Inyo anak nan dapek dipicayo-i. Isuak inyo ka ma-ingekkan angkau, tantang baa caro iduik nan ambo kawokan, sasu-dah ba-iman kabake Isa Almasih, iyo-lah caro iduik nan ambo ajakan, di sa-tiyok jamaat dima pun juwo. 18Babarapo urang di antaro ang-kau, lah bi manjadi uju, dek karano, inyo tu bi manyangko, ambo indak lai ka datang ka tampaik angkau. 19Ta-pi, jikok Tuhan layi ma-ijinkan, indak ka lamo lai, ambo ka datang juwo ka tampaik angkau. Isuak, pado wakatu itu ambo ka maliyek pulo, apo nan da-pek dipabuwek dek urang-urang nan uju tu; andaknyo jan hanyo kato-ka-to inyo tu sajo. 20Dek karano, jikok Allah manguwasoi iduik surang urang, mako, parkaro itu ado tandonyo, dek ado kakuatan dalam iduik urang tu, indak doh dek kato-kato inyo tu sa-jo. 21Jadi, piliah sajo apo nan labiah angkau suko-i! Apokoh angkau niyo, ambo datang untuak ma-aja angkau jo sacaro nan kareh, atau ambo da-tang ma-aja jo lamah lambuik, sara-to jo kasiah sayang?
min_Latn